बिहार में प्रभात खबर के दरभंगा ब्यूरो चीफ अमित रंजन की नौकरी चली गयी. प्रभात खबर के बिहार संपादक रहे स्वयं प्रकाश एवं प्रभात खबर के समाचार समन्वयक रहे माधवेंद्र के करीबी माने जाने वाले अमित संस्थान के नये कलेवर और तेवर में काम नहीं कर पाये. सो, संपादक ने उन्हें हटा दिया. उनके जगह पर समस्तीपुर में नीचले पायदान पर काम करने वाले विनोद गिरी पर संपादक की विशेष कृपा दृष्टि हो गयी. विनोद को दरभंगा का नया ब्यूरो चीफ बनाया गया है. कहा तो यह भी जा रहा है कि अमित से दरभंगा का विजनेस नहीं संभल रहा था. जबकि बिजनेस के लिए हिंदुस्तान के डा देवेंद्र त्रिपाठी को पिछले माह में हीं प्रभात खबर ने रुलर विजनेस एसोसिएट के रुप में ज्वाइन कराया था. डा त्रिपाठी भी अमित की कुर्सी नहीं बचा सके. हालांकि भाष्कर के उत्तर बिहार में आने की धमक मात्र के एहसास को लेकर प्रभात खबर में खलबली मची है.